钦定古今图书集成/明伦汇编/官常典/第671卷 > 孔子家语 > 《三恕》
## 钦定古今图书集成/明伦汇编/官常典/第671卷 > 孔子家语 > 《三恕》

鲁哀公问于孔子曰：“子从父命，孝乎？臣从君命，贞乎？”
三问，孔子不对。孔子趋出，以语子贡曰：“乡者君问丘
曰：‘子从父命，孝乎？臣从君命，贞乎’？三问而丘不对，赐
以为何如？”子贡曰：“子从父命，孝矣；臣从君命，贞矣。奚
疑焉？”孔子曰：“小人哉，赐不识也。昔者明王万乘之国，
有争臣七人，则主无过举；千乘之国，有争臣五人，则”
社稷不危；百乘之家有争臣三人，则禄位不替。父有
争子，不陷无礼；士有争友，不行不义。故子从父命，奚
讵为孝？臣从君命，奚讵为贞？夫能审其所从之谓“孝”，
之谓贞矣。